Volodimir Zelenski îl acuză pe premierul ungar Viktor Orban că a trădat Europa
Președintele Ucrainei, Volodimir Zelenski,  l-a criticat pe prim-ministrul ungar, Viktor Orban, acuzându-l de trădarea liderilor europeni după recenta sa „misiune de pace” la Moscova. Președintele ucrainean a deschis summitul Comunității Politice Europene de la Palatul Blenheim, joi, cu un discurs emoționant în care a făcut referiri voalate, dar repetate, la recentele încercări ale lui Orban de a se apropia de Moscova. Zelenski s-a adresat unei săli pline de lideri europeni și miniștri ai Apărării, care s-au reunit în Oxfordshire într-un moment crucial pentru războiul din Ucraina, scrie The Guardian.